কুম্ভমেলার স্পেশাল ট্রেনে হামলা! আতঙ্কে পুণ্যার্থীরা

ওয়েব ডেস্ক: আজ অর্থাৎ সোমবার থেকে শুরু হল কুম্ভ মেলা। প্রয়াগ রাজে এই মেলা হতে চলেছে। ইতিমধ্যেই উত্তরপ্রদেশ সরকারের পক্ষ থেকে কুম্ভ মেলা উপলক্ষে গ্রহণ করা হয়েছে বিশেষ পদক্ষেপ। এমনকি সরকারের পক্ষ থেকে জানানো হয়েছে, এ বছর মেলায় যোগ দিতে পারেন প্রায় ৪৫ কোটি মানুষ। যার জেরে মেলায় যাতে কোন পুণার্থীর অসুবিধা না হয় তার জন্য একাধিক বিশেষ ট্রেন এবং অন্যান্য পরিবহনের ব্যবস্থাও করা হয়েছে।

আরও পড়ুন: “আমার মৃত্যুর জন্য…” লিখে নিজেকে শেষ করলেন ‘ফসিলসে’র প্রাক্তন সদস্য

তবে জানা যাচ্ছে কুম্ভমেলা গামী এক স্পেশাল ট্রেনকে লক্ষ্য করে ছোড়া হল পাথর। সেই পাথর উড়ে এল ট্রেনের উদ্দেশে। ভাঙল ট্রেনের জানলার কাচ। আতঙ্কিত হয়ে পড়েন যাত্রীরা। হঠাৎ এমন পাথর উড়ে আসায় এবং তার দরুন ট্রেনের জানলার কাচ ভাঙায় আতঙ্কিত হয়ে পড়েন প্রয়াগরাজগামী তাপ্তি গঙ্গা এক্সপ্রেসে থাকা পুণ্যার্থীরা।

সূত্রের খবর, প্রয়াগরাজগামী এই ট্রেনে হামলা চলে মহারাষ্ট্রের জলগাঁও এলাকায়। প্রত্যক্ষদর্শীরা জানাচ্ছেন, চলন্ত ট্রেন লক্ষ্য করে একাধিক পাথর ছোড়ে দুষ্কৃতীরা। ঘটনার জেরে ভেঙে পড়ে ট্রেনের বি৬ কামরার জানলার কাচ।

সোশ্যাল মিডিয়াতে ইতিমধ্যেই এই ঘটনার ভিডিও ভাইরাল হয়েছে। সেই ভিডিওতে, এক যাত্রীকে আতঙ্কিত কন্ঠে আর্তনাদ করতে শোনা যাচ্ছে। ইতিমধ্যেই রেলের কাছে এই ঘটনার পর পুণ্যার্থীরা সুরক্ষার আবেদন করেছেন। এই হামলার ঘটনার পরেই, কুম্ভগামী ট্রেনে পুলিশের পক্ষ থেকে বাড়ানো হয়েছে নিরাপত্তা। কিন্তু কি কারণে এই ঘটনাটি ঘটল? কুম্ভ মেলায় আতঙ্কের পরিবেশ তৈরি করার জন্যই কি ঘটানো হল এই ঘটনা ! উঠছে প্রশ্ন।

দেখুন অন্য খবর

The post কুম্ভমেলার স্পেশাল ট্রেনে হামলা! আতঙ্কে পুণ্যার্থীরা first appeared on KolkataTV.